Document ID: 32001D0692

32001D0692
L 246/28
SLUŽBENI LIST EUROPSKE UNIJE
03.05.2001.
ODLUKA EUROPSKOG PARLAMENTA I VIJEĆA
od 3. svibnja 2001.
o prilagodbi financijske perspektive radi uzimanja u obzir provedbenih uvjeta
(2001/692/EZ)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir stavke 16. do 18. Međuinstitucionalnog sporazuma od 6. svibnja 1999. o proračunskoj disciplini i poboljšanju proračunskoga postupka (1),
uzimajući u obzir prijedlog Komisije (2),
u skladu s pravilima glasovanja utvrđenima u članku 272. stavku 9. podstavku 5. Ugovora,
budući da:
(1)
Financijska perspektiva za razdoblje od 2000. do 2006. mora biti prilagođena kako bi se uzela u obzir provedba proračuna u 2000.
(2)
Zbog kašnjenja u donošenju određenih programa koji se odnose na strukturne operacije, za odobrenih 6 152,3 milijuna eura predviđenih za strukturne fondove nije se mogla preuzeti obveza u 2000., niti ih se moglo prenijeti u 2001. Prema stavku 17. Međuinstitucionalnog sporazuma, taj se iznos mora prenijeti u sljedeće financijske godine povećanjem odgovarajućih gornjih granica izdataka za odobrene iznose obveza.
(3)
Izvršenje proračuna za 2000. ne ukazuje u ovoj fazi na potrebu prilagodbe ukupnoj gornjoj granici odobrenih iznosa plaćanja. Pri svakom budućem izvršavanju prilagodbe preispitat će se stanje u vezi s navedenim,
DONIJELI SU OVU ODLUKU:
Članak 1.
Gornje godišnje granice odobrenih iznosa obveza u podnaslovu „Strukturni fondovi” naslova 2 financijske perspektive povisuju se za sljedeće iznose izražene u milijunima eura u tekućim cijenama.
2002.
2003.
2004.
2005.
2006.
870
1 178
1 642
1 396
1 067
Članak 2.
U Prilogu se nalazi financijska perspektiva za EU-15 i financijski okvir za EU-21, u kojima je provedena tehnička prilagodba za 2002. s obzirom na kretanje BDP-a i cijena, kao i prilagodbe obuhvaćene ovom Odlukom.
Sastavljeno u Bruxellesu 3. svibnja 2001.

Labels: 15